**ตาราง ค แสดงตัวชี้วัดจากการเจรจาตกลงการประเมินผลการปฏิบัติราชการประจำปี พ.ศ. 2566**

**องค์ประกอบที่ 1 ประสิทธิภาพในการดำเนินงานภารกิจหลักตามยุทธศาสตร์กรุงเทพมหานคร**

**ยุทธศาสตร์ที่** 1 การสร้างเมืองปลอดภัยและหยุ่นตัวต่อสถานการณ์

**ยุทธศาสตร์ย่อยที่** 1.2 ปลอดอุบัติเหตุ

**เป้าประสงค์ที่** 1.2.2 ลดอุบัติเหตุทางถนน

| **ลำดับที่** | **ตัวชี้วัด** | **ค่าเป้าหมาย** | **หน่วยงานรับผิดชอบ** |
| --- | --- | --- | --- |
| 1 | ร้อยละความสำเร็จของการแก้ไข/ปรับปรุงจุดเสี่ยงอุบัติเหตุ | ร้อยละ 100 | ฝ่ายเทศกิจ |

| **กลยุทธ์**  (ตามแผนฯ ของหน่วยงาน) | **ตัวชี้วัดกลยุทธ์**  (ตามแผนฯ ของหน่วยงาน) | **นิยาม/คำอธิบายตัวชี้วัด** | **โครงการ/กิจกรรม** |
| --- | --- | --- | --- |
| ก. 1.2.2.2 การตรวจสอบสภาพถนนและปรับปรุงจุดเสี่ยงอันตราย (Black Spot) | ร้อยละความสำเร็จของการแก้ไข/ปรับปรุงจุดเสี่ยงอุบัติเหตุ(ผลผลิต/ผลลัพธ์)  **พ.ศ. 2563 : -**  **พ.ศ. 2564 : 86%** (เสร็จ 88 จุด จาก 102 จุด)\* ไม่ได้รับงบประมาณดำเนินการ  **พ.ศ. 2565 : 100%  (104 จุด)** | **นิยาม**  **- ผู้เสียชีวิต** หมายถึง ผู้เสียชีวิตจากอุบัติเหตุทางถนน ทั้งการเสียชีวิตที่จุดเกิดเหตุ ระหว่างนำส่งจนถึงโรงพยาบาล และที่โรงพยาบาล  **- อัตราผู้เสียชีวิตจากอุบัติเหตุทางถนนต่อประชากรแสนคน** หมายถึง จำนวนผู้เสียชีวิตจากอุบัติเหตุทางถนนหารด้วยจำนวนประชากรกลางปีตามทะเบียนราษฎร์กรุงเทพมหานครรายปีปัจจุบัน+ด้วยประชากรแฝง[[1]](#footnote-0) และคูณด้วย 100,000 คน  - Heat Map คือ แผนที่แสดงความหนาแน่นของจุดหรือบริเวณที่เกิดอุบัติเหตุบนแผนที่ Longdo Map ซึ่งดูได้จาก <https://mapdemo.longdo.com/bkk-accidents-clusters/> โดยข้อมูลใน Heat Map เก็บรวบรวมจาก มูลนิธิศูนย์ข้อมูลจราจรอัจฉริยไทย (iTic) และบริษัทกลางคุ้มครองผู้ประสบภัยจากรถ จำกัด (ThaiRSC)  - Risk Map คือ แผนที่แสดงจุดหรือบริเวณที่เกิดอุบัติเหตุ และมีผู้บาดเจ็บ (หมุดสีส้ม) ผู้เสียชีวิต(หมุดสีแดง) ดูได้จาก [http://www.ThaiRSC.com](http://www.thairsc.com) ข้อมูลใน Risk Map เก็บรวบรวมจากบริษัทประกันภัย,สำนักงานตำรวจแห่งชาติ,โรงพยาบาล และมูลนิธิช่วยเหลือผู้ประสบภัยต่าง ๆ  - จุดเสี่ยงอุบัติเหตุ หมายถึง จุดเกิดอุบัติเหตุที่มีความถี่  การเกิดไม่น้อยกว่า 3 ครั้งในรอบ 1 ปี โดยมีผู้บาดเจ็บหรือเสียชีวิต โดยพิจารณาคัดเลือกจุดเสี่ยงจากฐานข้อมูลสถิติการเกิดอุบัติเหตุ กำหนดให้เป็นจุดดำเนินการในปีงบประมาณที่ประเมิน ดังนี้  1.จุดเสี่ยงอุบัติเหตุจาก Heat Map ใน 100 ลำดับแรกของคลัสเตอร์ตามความหนาแน่นของจุดเกิดอุบัติเหตุ โดยใช้ข้อมูลของ ThaiRSC และ iTIC ประกอบกัน (จำนวน100 จุด)  2.จุดเสี่ยงอุบัติเหตุ ในสำนักงานเขตที่ไม่อยู่ใน 100 คลัสเตอร์ จำนวน 15 เขต โดยกำหนดจุดเสี่ยงจากข้อมูลจุดเสี่ยงของสำนักงานเขตที่เคยส่งในตัวชี้วัดเจรจาตกลงฯ ประจำปีงบประมาณ 2565 ที่ยังไม่ได้ดำเนินการ สำนักงานเขตละ 1 จุด (จำนวน 15 จุด)  - จุดดำเนินการ หมายถึง จุดเสี่ยงอุบัติเหตุที่กำหนดก่อนดำเนินการแก้ไข/ปรับปรุง ในปีงบประมาณที่ประเมิน  - แผนปฏิบัติการ (Action Plan) หมายถึง แผน ซึ่งหน่วยงาน จัดทำขึ้นเพื่อเป็นกรอบการดำเนินงานหรือกิจกรรมที่ส่งผลต่อความสำเร็จของตัวชี้วัด โดยบรรจุรายละเอียดถึงกิจกรรมที่ต้องดำเนินการ พร้อมระยะเวลาดำเนินการแต่ละขั้นตอน ทั้งนี้ให้หมายรวมถึง แผนที่เกี่ยวข้อง เช่น แผนกวดขันวินัยจราจรและ/หรืออำนวยการจราจรและผู้สัญจร เป็นต้น  - บันทึกส่งมอบผลผลิต หมายถึง เอกสารที่กำหนดให้หน่วยงานร่วมจะต้องดำเนินการส่งผลผลิตสนับสนุนตัวชี้วัด ตามขอบเขตอำนาจหน้าที่  - ผลผลิต หมายถึง หน่วยผลผลิตที่เกิดขึ้นจากกระบวนการและกิจกรรมตามภารกิจของหน่วยงานซึ่งได้รับมอบหมายให้ดำเนินการ เพื่อสนับสนุนตัวชี้วัดนี้  - หน่วยงาน หมายรวมถึง ดังนี้   * หน่วยงานหลัก หมายถึง หน่วยงานสังกัดกรุงเทพมหานครที่เป็นเจ้าของตัวชี้วัด และมีอำนาจในการบริหารจัดการในภาพรวม ได้แก่ สำนักการจราจรและขนส่ง * หน่วยงานรอง หมายถึง หน่วยงานสังกัดกรุงเทพมหานครที่มีภารกิจและตัวชี้วัดเฉพาะ ที่สนับสนุนการขับเคลื่อนตัวชี้วัดนี้ให้บรรลุผลสัมฤทธิ์ ในที่นี้ หมายถึง สำนักการโยธา สำนักเทศกิจ สำนักงานเขต สำนักงานประชาสัมพันธ์ สำนักปลัดกรุงเทพมหานคร * หน่วยงานสนับสนุน หมายถึง หน่วยงานสังกัดกรุงเทพมหานคร ที่ไม่ได้นำตัวชี้วัดนี้ไปประเมินผลการปฏิบัติราชการ แต่มีภารกิจสนับสนุนการดำเนินงานตัวชี้วัด * หน่วยงานอื่น หมายถึง หน่วยงานที่ไม่ได้สังกัดกรุงเทพมหานคร แต่มีภารกิจที่ต้องสนับสนุนการขับเคลื่อนตัวชี้วัดนี้ให้บรรลุผลสัมฤทธิ์ เช่น ตำรวจ กรมทางหลวง กรมทางหลวงชนบท บริษัทกลาง มูลนิธิต่าง ๆ เป็นต้น   - คณะอนุกรรมการ/คณะทำงาน หมายถึงคณะอนุกรรมการ/คณะทำงานที่ถูกจัดตั้งขึ้นขับเคลื่อนให้เป็นไปตามตัวชี้วัดนี้  **กฎเกณฑ์โดยทั่วไป**  1) หน่วยงานหลัก มีหน้าที่ในการบริหารจัดการภาพรวมของกระบวนการดำเนินการตามตัวชี้วัดและประสานความร่วมมือกับหน่วยงานที่เกี่ยวข้อง เพื่อบริหารจัดการสู่ความสำเร็จในตัวชี้วัดนี้  2) หน่วยงานรอง และหน่วยงานอื่น จะต้องทำหน้าที่ในการสนับสนุน ตามขอบเขตอำนาจหน้าที่และภารกิจของตนเองเพื่อให้บรรลุผลสำเร็จตามผลผลิตที่กำหนดร่วมกันกับหน่วยงานหลัก  3) หน่วยงานรองระดับสำนัก ที่ต้องทำงานร่วมกับสำนักงานเขต จะต้องจัดส่งเอกสารการมอบหมายงานให้สำนักการจราจรและขนส่ง เพื่อสำนักการจราจรและขนส่ง จะได้รวบรวมให้สำนักยุทธศาสตร์และประเมินผลทราบ ภายในเดือนกุมภาพันธ์ 2566  4) สำนักงานเขต จะต้องจัดทำบันทึกได้รับมอบหมายจากหน่วยงานระดับสำนัก  **ภารกิจของหน่วยงาน**  **1. สำนักการจราจรและขนส่ง** มีภารกิจที่ต้องดำเนินการ ดังนี้  1.1 กำหนดเป้าหมายผลผลิต และจัดทำบัญชีจุดเสี่ยงฯ  1.2 จัดการประชุมร่วมกับหน่วยงานที่เกี่ยวข้อง เพื่อกำหนดภารกิจร่วมกัน ตกลงค่าเป้าหมายของผลผลิต และขับเคลื่อนตัวชี้วัดสู่ผลสัมฤทธิ์ ภายใน 15 กุมภาพันธ์ 2565  1.3 จัดประชุมร่วมกับหน่วยงานที่เกี่ยวข้อง ติดตามความคืบหน้าในการดำเนินงาน และสรุปผลการดำเนินการ  1.4 รวบรวมแผนปฏิบัติการ (Action Plan) และจัดทำแผน ปฏิบัติการในภาพรวม ทั้งนี้ หากแผนปฏิบัติการ มีระยะเวลาในการดำเนินการตามแผนฯ มากกว่า 1 ปีงบประมาณ ไม่ต้องจัดทำแผนปฏิบัติการ ฉบับใหม่ แต่ให้แก้ไขปรับปรุงแผนปฏิบัติการที่มีแต่เดิมโดยอนุโลม  1.5 รายงานความคืบหน้าการบริหารจัดการตัวชี้วัดนี้ ครึ่งปีงบประมาณ ให้สำนักยุทธศาสตร์และประเมินผลเพื่อทราบ  1.6 รวบรวม และประมวลผลสถิติจำนวนผู้บาดเจ็บ และผู้เสียชีวิตจากอุบัติเหตุทางถนน จากบริษัทกลางคุ้มครองผู้ประสบภัยจากรถ จำกัด หรือแหล่งข้อมูลที่เกี่ยวข้อง  1.7 ตรวจสอบความถูกต้อง ประเมินผล และสรุปผลการดำเนินงานและผลผลิตของหน่วยงานที่เกี่ยวข้อง รวมถึงสถิติจำนวนผู้เสียชีวิตจากอุบัติเหตุทางถนนในพื้นที่กรุงเทพมหานครตามข้อ 1.1.7 พร้อมทั้งจัดส่งสรุปผลให้กับสำนักยุทธศาสตร์และประเมินผล ภายในวันที่ 15 กันยายน ของปีงบประมาณที่ประเมิน  1.8 สำนักการจราจรและขนส่ง ประมวลผลในภาพรวม และสรุปผลการดำเนินงานของตัวชี้วัดเพื่อนำเสนอต่อผู้บริหารกรุงเทพมหานคร  1.9 นำจุดเสี่ยงฯ ที่กำหนด มาวิเคราะห์ สาเหตุ และออกแบบ แนวทางแก้ไข/ปรับปรุงจุดเสี่ยง  1.10 ดำเนินการแก้ไข/ปรับปรุงจุดเสี่ยงฯ ในส่วนที่รับผิดชอบ เช่น  - ติดตั้ง/รื้อย้าย/ถอดถอน/บำรุงรักษาเครื่องหมายจราจร อุปกรณ์วิศวกรรมจราจร ระบบสัญญาณไฟจราจร และอุปกรณ์ความปลอดภัยต่อผู้สัญจร  - ดำเนินการมาตรการสยบการจราจร (Traffic Calming Measures) ในส่วนที่รับผิดชอบ เช่น การทาสีพื้นผิวจราจร การใช้ Rumble Strip การติดตั้งคันชะลอความเร็ว การติดตั้งสัญลักษณ์ต่าง ๆ อันนำไปสู่การชะลอความเร็วยานพาหนะ ฯลฯ  - แก้ไข/ปรับปรุงทัศนวิสัยการขับขี่ยานพาหนะ เพื่อลดการเกิดอุบัติเหตุตามขอบเขตอำนาจหน้าที่ เช่น การติดตั้ง/รื้อย้าย/ถอดถอน ป้ายสัญลักษณ์จราจร อุปกรณ์ Street furniture ในส่วนที่เกี่ยวข้อง ฯลฯ  - กรณีจุดเสี่ยงฯ จุดใดได้ดำเนินการ ตามข้อ 1.9 เรียบร้อยแล้ว แต่ไม่มีงบประมาณดำเนินการ ให้ระบุรายละเอียดลงในแผนปฏิบัติการ พร้อมทั้งจัดทำรายละเอียดโครงการ/กิจกรรมเพื่อของบประมาณในปีต่อไป  **2. สำนักการโยธา** มีภารกิจที่ต้องดำเนินการ ดังนี้  2.1 เข้าร่วมประชุมตามข้อ 1.2  2.2 ให้ส่งแผนปฏิบัติการ (Action Plan) ภายในระยะเวลาที่สำนักการจราจรและขนส่งกำหนด  2.3 ดำเนินการแก้ไข/ปรับปรุงจุดเสี่ยงฯ ในส่วนที่รับผิดชอบ เช่น  - บูรณะ/ปรับปรุง/ซ่อมแซม และบำรุงรักษาทาง พื้นผิวจราจร ไหล่ทาง เกาะกลาง ทางเท้า และองค์ประกอบอื่น ๆ ที่เกี่ยวข้อง เพื่อให้เกิดความปลอดภัยต่อผู้สัญจร  - ดำเนินการมาตรการสยบการจราจร (Traffic Calming Measures) ในส่วนที่รับผิดชอบ เช่น การยกระดับพื้นผิวจราจร การปรับปรุงทางเพื่อชะลอความเร็วยานพาหนะฯลฯ  - แก้ไข/ปรับปรุงทัศนวิสัยขับขี่ยานพาหนะเพื่อลดการเกิดอุบัติเหตุ เช่น การติดตั้ง/ซ่อมแซม/ซ่อมบำรุงไฟฟ้าส่องสว่าง ติดตั้งไฟฟ้าส่องสว่างอัจฉริยะ (Smart Light) การควบคุมการติดตั้งป้ายต่าง ๆ ในส่วนที่รับผิดชอบ ฯลฯ  - กรณีจุดเสี่ยงฯ จุดใดได้ดำเนินการ ตามข้อ 1.9 เรียบร้อยแล้ว แต่ไม่มีงบประมาณดำเนินการ ให้ระบุรายละเอียดลงในแผนปฏิบัติการ พร้อมทั้งจัดทำรายละเอียดโครงการ/กิจกรรมเพื่อของบประมาณในปีต่อไป  - อื่น ๆ ที่เกี่ยวข้องตามที่ระบุในแผนฯ ตามข้อ 2.3  2.4 รายงานผลการดำเนินงานการแก้ไข/ปรับปรุงจุดเสี่ยงฯ ภายในระยะเวลาตามที่สำนักการจราจรและขนส่งกำหนด ทั้งนี้หลักเกณฑ์ วิธีการ และเงื่อนไขให้เป็นไปตามสำนักการจราจรและขนส่งกำหนด  **3. สำนักเทศกิจ** มีภารกิจที่ต้องดำเนินการ ดังนี้  3.1 เข้าร่วมประชุมตามข้อ 1.2  3.2 นำจุดเสี่ยงฯ ที่รับผิดชอบ มาทบทวน และวิเคราะห์ เพื่อจัดทำแผนงาน/แนวทางการปฏิบัติงานกวดขันวินัยจราจรและ/หรืออำนวยความสะดวกด้านการจราจรและผู้สัญจร ของฝ่ายเทศกิจ สำนักงานเขต ในพื้นที่กรุงเทพมหานคร และจัดส่งให้สำนักการจราจรและขนส่งตามระยะเวลาที่กำหนด  3.3 กำกับ ตรวจตราการปฏิบัติงานกวดขันวินัยจราจร และ/หรืออำนวยความสะดวกด้านการจราจร บริเวณจุดเสี่ยงฯ ในพื้นที่กรุงเทพมหานคร ให้เป็นไปตามแผนงาน/กิจกรรมฯ  3.4 กำกับ และติดตามการปฏิบัติงานของสำนักงานเขตในส่วนที่เกี่ยวข้องกับงานเทศกิจที่เป็นการกวดขันวินัยจราจรและ/หรืออำนวยความสะดวกด้านการจราจรและผู้สัญจร  3.5 จัดทำสรุปผลการดำเนินงานกวดขันวินัยจราจรและ/หรืออำนวยความสะดวกด้านการจราจรและผู้สัญจรในบริเวณจุดเสี่ยงฯ ตามที่ได้รับมอบหมาย และจัดส่งให้สำนักการจราจรและขนส่ง ภายในระยะเวลาที่กำหนด  **4. สำนักงานเขต** มีภารกิจที่ต้องดำเนินการ ดังนี้  4.1 เข้าร่วมประชุมข้อ 1.2  4.2 จัดประชุม ศปถ.เขต ร่วมกับหน่วยงานที่เกี่ยวข้อง เพื่อหารือในการลดอุบัติเหตุในพื้นที่ ทั้งทางกายภาพและพฤติกรรม  4.3 จัดทำแผนปฏิบัติการ (Action Plan) ในการลดอุบัติเหตุตามบัญชีจุดเสี่ยงและแนวทางการแก้ไขปัญหาที่สำนักการจราจรและขนส่งได้กำหนด และจัดส่งให้ สจส. และหน่วยงานรอง (ถ้ามี) ภายในระยะเวลาที่กำหนดก่อนการดำเนินการแก้ไขปัญหา  4.4 ดำเนินการตามแผนในข้อ 4.3 ภายในระยะเวลาที่กำหนดไว้ พร้อมเก็บหลักฐาน ภาพถ่าย ก่อน - หลัง และผลการดำเนินงาน  4.5 จัดทำรายงานความก้าวหน้าและผลการดำเนินงานตามข้อ 4.4 ตามกรอบแนวทาง แบบฟอร์ม และระยะเวลา โดยจัดส่งให้สำนักการจราจรและขนส่งภายในระยะเวลาที่กำหนด  4.6 ดำเนินการตามภารกิจอื่น ๆ ตามที่หน่วยงานรองระดับสำนักในตัวชี้วัดนี้ร้องขอ  **5. สำนักงานประชาสัมพันธ์ สำนักปลัดกรุงเทพมหานคร**  5.1 เข้าร่วมประชุมตามข้อ 1.2  5.2 จัดทำแผนปฏิบัติการในการประชาสัมพันธ์ในการลดอุบัติเหตุโดยแสดงถึงเป้าหมายผลผลิต และวิธีการดำเนินการประชาสัมพันธ์ พร้อมจัดส่งให้สำนักการจราจรและขนส่งภายในระยะเวลาที่กำหนด  5.3 ดำเนินการประสานหรือร่วมมือกับสำนักการจราจรและขนส่ง ในการจัดทำสื่อประชาสัมพันธ์ในการลดอุบัติเหตุทางถนน  5.4 ดำเนินการเผยแพร่สื่อประชาสัมพันธ์ฯ เพื่อสร้างการรับรู้แก่ประชาชน  5.5 รายงานผลการดำเนินงานการประชาสัมพันธ์ พร้อมจัดส่งให้สำนักการจราจรและขนส่งภายในระยะเวลาที่กำหนด ทั้งนี้หลักเกณฑ์ วิธีการ และเงื่อนไขให้เป็นไปตามที่สำนักการจราจรและขนส่งกำหนด  **ค่าเป้าหมาย**  - ร้อยละ 100  **วิธีการคำนวณ**  1) สำนักการจราจรและขนส่ง สำนักการโยธา สำนักเทศกิจ สำนักงานประชาสัมพันธ์ สำนักปลัดกรุงเทพมหานคร  - วัดผลการดำเนินการเทียบกับเกณฑ์วัดผลความสำเร็จของแต่ละหน่วยงาน  2) สำนักงานเขต  - วัดผลจากร้อยละความสำเร็จในการดำเนินการตามภารกิจตามที่หน่วยงานหลัก/หน่วยงานรองระดับสำนักมอบหมาย โดยคำนวณจาก จำนวนกิจกรรมที่ได้รับมอบหมายจากหน่วยงานหลักฯและรอง ดำเนินการสำเร็จหารด้วยจำนวนกิจกรรมที่ได้รับมอบหมายจากหน่วยงาน ทั้งหมดคูณด้วย 100 จากนั้นนำไปเทียบกับเกณฑ์วัดผลความสำเร็จ  3) การปรับลดคะแนนในส่วนของการบริหารจัดการระหว่างหน่วยงานหลักและหน่วยงานรอง มีรายละเอียดดังนี้  - ไม่เข้าร่วมกิจกรรมตามที่หน่วยงานหลักกำหนด เช่น ไม่เข้าร่วมประชุม ไม่เข้าร่วมสำรวจพื้นที่  - ไม่ดำเนินการจัดทำ/ปรับปรุงแผนปฏิบัติการ/แผนงาน/บันทึกส่งมอบผลผลิต  - ไม่ดำเนินการส่งรายงานผลการดำเนินงาน  - จัดส่งแผนปฏิบัติการ/แผนงาน/บันทึกส่งมอบผลผลิต/รายงานไม่ตรงตามเวลาที่สำนักการจราจรและขนส่งกำหนดไว้  ทั้งนี้ ให้สำนักการจราจรและขนส่งเป็นผู้ปรับลดคะแนนหน่วยงานรอง ข้อละไม่เกินร้อยละ ๕ ของคะแนนที่ได้รับ (หลังจากประเมินผลการปฏิบัติงานเป็นที่เรียบร้อยแล้ว)  **วิธีเก็บข้อมูล/หลักฐาน**  **สำนักการจราจรและขนส่ง**  1) รายงานการประชุมตามข้อ 1.2  2) บัญชีจุดเสี่ยงที่ระบุแนวทางการลดอุบัติเหตุของพื้นที่  3) แผนปฏิบัติการ (Action Plan) ในแก้ไข/ปรับปรุงจุดเสี่ยงอุบัติเหตุ  4) แบบฟอร์มที่มอบหมายให้สำนักงานเขตดำเนินการแก้ไข/ปรับปรุงจุดเสี่ยงฯ  5) รายงานและหลักฐานที่แสดงถึงการปฏิบัติตามแผนการปฏิบัติ (Action Plan) และเอกสารประกอบที่เกี่ยวข้อง 6) รายงานสรุปผลการดำเนินงานและผลผลิตของหน่วยงานรอง หน่วยงานสนับสนุน และหน่วยงานอื่น  7) สถิติอุบัติเหตุทางถนนในพื้นที่จุดเสี่ยงก่อน/หลังการดำเนินการปรับปรุง/แก้ไข  **สำนักการโยธา**  1) แผนปฏิบัติการ (Action Plan) ในส่วนที่รับผิดชอบ  2) หลักฐานที่แสดงถึงการปฏิบัติตามแผนการปฏิบัติ (Action Plan) และเอกสารประกอบที่เกี่ยวข้อง  3) รายงานผลการปฏิบัติงานในภาพรวมที่แสดงถึงผลผลิตของหน่วยงานร่วม หน่วยงานสนับสนุน และหน่วยงานอื่น  **สำนักเทศกิจ**  1) แผนงาน/กิจกรรมการกวดขันวินัยจราจรและ/หรืออำนวยความสะดวกด้านการจราจรและผู้สัญจร  2) เอกสารมอบหมายให้สำนักงานเขตดำเนินการกวดขันวินัยจราจรและ/หรืออำนวยความสะดวกด้านการจราจรและผู้สัญจร  3) หลักฐานที่แสดงถึงการปฏิบัติตามแผนงาน/กิจกรรมการกวดขันวินัยจราจรและ/หรืออำนวยความสะดวกด้านการจราจรและผู้สัญจร และเอกสารประกอบที่เกี่ยวข้อง  4) รายงานผลการดำเนินงานกวดขันวินัยจราจรและ/หรืออำนวยความสะดวกด้านการจราจรและผู้สัญจรในบริเวณจุดเสี่ยงฯ ตามที่ได้รับมอบหมาย  **สำนักงานประชาสัมพันธ์ สำนักปลัดกรุงเทพมหานคร**  1) แผนปฏิบัติการในการประชาสัมพันธ์ในการลดอุบัติเหตุโดยแสดงถึงเป้าหมายผลผลิต และวิธีการดำเนินการประชาสัมพันธ์  2) รายงานผลการดำเนินงานการประชาสัมพันธ์ในการลดอุบัติเหตุ  **สำนักงานเขต**  1) รายงานการประชุม ศปถ.เขต  2) เอกสารที่แสดงถึงภารกิจที่ได้รับมอบหมายจากหน่วยงานระดับสำนัก  3) หลักฐานที่แสดงถึงการปฏิบัติตามการมอบหมายจากหน่วยงานระดับสำนัก เช่น เอกสาร ภาพถ่าย เป็นต้น  4) หลักฐานการประสานงานกับหน่วยงานภายนอกที่เกี่ยวข้อง (ถ้ามี)  5) รายงานผลการดำเนินงานตามภารกิจที่ได้รับมอบหมายจากหน่วยงานระดับสำนัก  **หมายเหตุ**  ให้หน่วยงานหลักและหน่วยงานรองร่วมรายงานความก้าวหน้าและผลงานผ่านระบบบริหารจัดการแผนพัฒนากรุงเทพมหานคร (Digital Plan) | โครงการการป้องกันและลดอุบัติเหตุทางถนน พ.ศ. 2566 (ศปถ.เขตวังทองหลาง)  (ไม่ใช้งบประมาณ)(ดำเนินการ) (ฝ่ายเทศกิจ) |

**เกณฑ์การให้คะแนน ตัวชี้วัด** ร้อยละความสำเร็จของการแก้ไข/ปรับปรุงจุดเสี่ยงอุบัติเหตุ(สำนักงานเขต)

| **ระดับความสำเร็จ** | **เกณฑ์ร้อยละความสำเร็จ** | **วิธีวัดผลการดำเนินงาน** | **คะแนนที่ได้รับ** |
| --- | --- | --- | --- |
| 5 | ร้อยละ 100 | ดำเนินงานตามที่หน่วยงานระดับสำนักที่เป็นหน่วยงานหลักและรองมอบหมาย ได้ร้อยละ 100  กรณีปรับลดคะแนน  - ไม่ถูกปรับลดคะแนน | ร้อยละ 100 ของน้ำหนักคะแนน |
| 4 | ร้อยละ 80 | ดำเนินงานตามที่หน่วยงานระดับสำนักที่เป็นหน่วยงานหลักและรองมอบหมาย ได้ร้อยละ 80 – 99  กรณีปรับลดคะแนน  - ถูกปรับลดคะแนนหลังจากประเมินผลการปฏิบัติงานในระดับที่ 5 โดยคะแนนอยู่ในระหว่างร้อยละ 80 – 99 | ร้อยละ 80 ของน้ำหนักคะแนน |
| 3 | ร้อยละ 60 | ดำเนินงานตามที่หน่วยงานระดับสำนักที่เป็นหน่วยงานหลักและรองมอบหมาย ได้ร้อยละ 60 – 79  กรณีปรับลดคะแนน  - ถูกปรับลดคะแนนหลังจากประเมินผลการปฏิบัติงานในระดับที่ 4 โดยคะแนนอยู่ในระหว่างร้อยละ 60 – 79 | ร้อยละ 60 ของน้ำหนักคะแนน |
| 2 | ร้อยละ 40 | ดำเนินงานตามที่หน่วยงานระดับสำนักที่เป็นหน่วยงานหลักและรองมอบหมาย ได้ร้อยละ 40 – 59  กรณีปรับลดคะแนน  - ถูกปรับลดคะแนนหลังจากประเมินผลการปฏิบัติงานในระดับที่ 3 โดยคะแนนอยู่ในระหว่างร้อยละ 40 – 59 | ร้อยละ 40 ของน้ำหนักคะแนน |
| 1 | ร้อยละ 20 | - เข้าร่วมการประชุมเพื่อตกลงค่าเป้าหมายผลผลิตร่วมกันระหว่างหน่วยงานหลัก หน่วยงานร่วม และหน่วยงานสนับสนุน  - ดำเนินงานตามที่หน่วยงานระดับสำนักที่เป็นหน่วยงานรองมอบหมาย ได้ร้อยละ 20 – 39  กรณีปรับลดคะแนน  - ถูกปรับลดคะแนนหลังจากประเมินผลการปฏิบัติงานในระดับที่ 2 โดยคะแนนอยู่ในระหว่างร้อยละ 20 – 39 | ร้อยละ 20 ของน้ำหนักคะแนน |

หมายเหตุ : 1. หากไม่เข้าร่วมการประชุมฯ จะไม่วัดความสำเร็จในระดับที่ 2 – 5

2. หากหน่วยงานถูกปรับลดคะแนน ให้นำมาหักลบหลังจากที่มีการประเมินผลการดำเนินงานแล้ว เมื่อได้จำนวนเท่าใดให้เทียบกับเกณฑ์การวัดประเมินผลโดยหากได้ทศนิยมจุดห้าให้ปัดขึ้น

**ตารางแสดงผลผลิตรายหน่วยงาน**

| **พื้นที่ดำเนินการ** | **อ้างอิงจากแผน** | **หน่วยงาน** | **ผลผลิต** | **ผลลัพธ์** |
| --- | --- | --- | --- | --- |
| จุดเสี่ยงอุบัติเหตุกทม. ที่กำหนดให้ดำเนินการ | - แผนแม่บทภายใต้ยุทธศาสตร์ชาติ (7) ประเด็นโครงสร้างพื้นฐาน ระบบโลจิสติกส์ และดิจิทัล  - แผนพัฒนากรุงเทพมหานคร ระยะ 20 ปี | สจส. | - จำนวนจุดเสี่ยงอุบัติเหตุที่ได้รับมอบหมายแก้ไขทางกายภาพแล้วเสร็จ | จำนวนผู้เสียชีวิตจากอุบัติเหตุทางถนนในพื้นที่กรุงเทพมหานคร  ไม่เกิน 12 คนต่อประชากรแสนคน |
| สนย. | - จำนวนจุดเสี่ยงอุบัติเหตุที่ได้รับมอบหมายแก้ไขทางกายภาพ/ตามที่หน่วยงานกำหนดแล้วเสร็จ |
| สนท. | - จำนวนจุดเสี่ยงอุบัติเหตุที่ได้รับมอบหมายให้กวดขันวินัยจราจร/อำนวยความสะดวกด้านการจราจรและผู้สัญจร |
| สปส. | -จำนวนสื่อประชาสัมพันธ์ที่เผยแพร่ประชาสัมพันธ์ |
| สนข. | - จุดเสี่ยงอุบัติเหตุที่ได้รับมอบหมายให้ดำเนินการ |

**ยุทธศาสตร์ที่** ๗ การสร้างความเป็นมืออาชีพในการบริหารจัดการมหานคร

**ยุทธศาสตร์ย่อยที่** ๗.3 การบริหารทรัพยากรบุคคล

**เป้าประสงค์ที่** 7.3.1 การบริหารทรัพยากรบุคคลของกรุงเทพมหานครให้มีทักษะ ความรู้ความสามารถ มีความเป็นมืออาชีพที่เหมาะสมกับการบริหารมหานคร  
และเป็นผู้มีคุณธรรมและจริยธรรม

| **ลำดับที่** | **ตัวชี้วัด** | **ค่าเป้าหมาย** | **หน่วยงานรับผิดชอบ** |
| --- | --- | --- | --- |
| 1 | ร้อยละความสำเร็จของ การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) มีคะแนนไม่น้อยกว่า ระดับ AA (95.00 คะแนน) | ร้อยละ 100 | ฝ่ายปกครอง |

| **กลยุทธ์**  (ตามแผนฯ ของหน่วยงาน) | **ตัวชี้วัดกลยุทธ์**  (ตามแผนฯ ของหน่วยงาน) | **นิยาม/คำอธิบายตัวชี้วัด** | **โครงการ/กิจกรรม** |
| --- | --- | --- | --- |
| ก. 7.3.1.3 ส่งเสริมด้านคุณธรรมและความโปร่งใสในการบริหารงานบุคคลตามหลักธรรมาภิบาลและส่งเสริมให้กรุงเทพมหานครมีภาพลักษณ์ที่ดีขึ้น | ร้อยละความสำเร็จของ การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) มีคะแนนไม่น้อยกว่า ระดับ AA (95.00 คะแนน)  (ผลผลิต/ผลลัพธ์)  **พ.ศ. 2563 :**  ร้อยละ 5.9  (3 หน่วยงาน)  **พ.ศ. 2564** :ร้อยละ0  (0 หน่วยงาน) **พ.ศ. 2565** : ร้อยละ 19.61  (10 หน่วยงาน) | **นิยาม**  **การประเมินคุณธรรมและความโปร่งใสในการดำเนินงานของหน่วยงานภาครัฐ (** **Integrity and Transparency Assessment : ITA)** เป็นเครื่องมือในเชิงบวกที่มุ่งพัฒนาระบบราชการไทยในเชิงสร้างสรรค์มากกว่ามุ่งจับผิด เพื่อให้หน่วยงานภาครัฐได้รับทราบถึงสถานะและปัญหาการดำเนินงานด้านคุณธรรมและความโปร่งใสขององค์กร เพื่อนำไปใช้ในการปรับปรุงพัฒนาองค์กรให้มีประสิทธิภาพในการปฏิบัติงาน การให้บริการ สามารถอำนวยความสะดวก และตอบสนองต่อประชาชนได้ดียิ่งขึ้น ภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ. 2561 - 2580)  **หน่วยงานที่เข้าร่วมการประเมิน** : 51 หน่วยงาน ประกอบด้วย กรุงเทพมหานคร (ทุกหน่วยงานและส่วนราชการในสังกัดสำนักปลัดกรุงเทพมหานคร) และสำนักงานเขต 50 เขต  **ภารกิจของหน่วยงาน/ส่วนราชการฯ ที่เกี่ยวข้อง**  **1. สำนักงาน ก.ก. (หน่วยงานหลัก)**  1.1 รับผิดชอบการประเมินในภาพรวมของกรุงเทพมหานคร โดยดำเนินการและรวบรวมข้อมูลเกี่ยวกับการประเมินจากทุกหน่วยงานและส่วนราชการในสังกัดสำนักปลัดกรุงเทพมหานคร และนำเข้าสู่ระบบการประเมิน (ITAS) ของสำนักงาน ป.ป.ช.  1.2 สนับสนุนการดำเนินการประเมินของสำนักงานเขต และให้คำปรึกษา แนะนำ และตอบคำถามเกี่ยวกับการประเมิน  **2. สำนักงานเขต** **(หน่วยงานร่วม)**  รับผิดชอบการประเมินรายสำนักงานเขต โดยดำเนินการและรวบรวมข้อมูลเกี่ยวกับการประเมินจากทุกฝ่าย และโรงเรียนในสังกัดสำนักงานเขต และนำเข้าสู่ระบบการประเมิน (BANGKOKITA) ของสำนักงาน ป.ป.ช.  **ค่าเป้าหมาย**  - ร้อยละ 100  **วิธีคำนวณ/วัดผลการดำเนินงาน/สูตรคำนวณ** ตรวจสอบผลการดำเนินงานเทียบร้อยละความสำเร็จ  **วิธีเก็บข้อมูล/หลักฐาน**  เอกสารประกอบการดำเนินการในแต่ละขั้นตอน | กิจกรรมการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) มีคะแนนไม่น้อยกว่า ระดับ AA  (ไม่ใช้งบประมาณ) (ดำเนินการ) (ฝ่ายปกครอง) |

**เกณฑ์การให้คะแนน เกณฑ์การให้คะแนน (สำนักงานเขต) : “**ร้อยละความสำเร็จของการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) มีคะแนนไม่น้อยกว่า ระดับ AA (95.00 คะแนน)”

| **ระดับความสำเร็จ** | **เกณฑ์ร้อยละความสำเร็จ** | **วิธีวัดผลการดำเนินงาน** | **คะแนนที่ได้รับ** |
| --- | --- | --- | --- |
| 5 | ร้อยละ 100 | การประเมินคุณธรรมและความโปร่งใสในการดำเนินงานของหน่วยงานภาครัฐ (ITA) มีคะแนนไม่น้อยกว่าระดับ AA (95.00 – 100.00 คะแนน) | 10 คะแนน |
| 4 | ร้อยละ 80 | การประเมินคุณธรรมและความโปร่งใสในการดำเนินงานของหน่วยงานภาครัฐ (ITA) มีคะแนนไม่น้อยกว่าระดับ A (85.00 – 94.99 คะแนน) | 8 คะแนน |
| 3 | ร้อยละ 60 | การประเมินคุณธรรมและความโปร่งใสในการดำเนินงานของหน่วยงานภาครัฐ (ITA) มีคะแนนไม่น้อยกว่าระดับ B (75.00 – 84.99 คะแนน) | 6 คะแนน |
| 2 | ร้อยละ 40 | การประเมินคุณธรรมและความโปร่งใสในการดำเนินงานของหน่วยงานภาครัฐ (ITA) มีคะแนนไม่น้อยกว่าระดับ C (65.00 – 74.99 คะแนน) | 4 คะแนน |
| 1 | ร้อยละ 20 | การประเมินคุณธรรมและความโปร่งใสในการดำเนินงานของหน่วยงานภาครัฐ (ITA) มีคะแนนไม่น้อยกว่าระดับ D (55.00 – 64.99 คะแนน) | 2 คะแนน |

**ยุทธศาสตร์ที่** 4 การเชื่อมโยงเมืองที่มีความคล่องตัวและระบบบริการสาธารณะแบบบูรณาการ

**ยุทธศาสตร์ย่อยที่** ๔.๓ กรุงเทพมหานครเป็นเมืองที่มีรูปแบบการจัดการภูมิทัศน์เมืองอย่างยั่งยืน

**เป้าประสงค์ที่** ๔.๓.๑ กรุงเทพมหานครมีการปรับปรุงองค์ประกอบทางภูมิทัศน์เมืองและส่งเสริมอัตลักษณ์และทัศนียภาพในการรับรู้ของเมือง

| **ลำดับที่** | **ตัวชี้วัด** | **ค่าเป้าหมาย** | **หน่วยงานรับผิดชอบ** |
| --- | --- | --- | --- |
| 1 | ร้อยละความสำเร็จของคลองในพื้นที่กรุงเทพมหานคร  ได้รับการปรับภูมิทัศน์เพื่อสร้างอัตลักษณ์ให้กับพื้นที่ | ร้อยละ 100 | ฝ่ายโยธา |

| **กลยุทธ์**  (ตามแผนฯ ของหน่วยงาน) | **ตัวชี้วัดกลยุทธ์**  (ตามแผนฯ ของหน่วยงาน) | **นิยาม/คำอธิบายตัวชี้วัด** | **โครงการ/กิจกรรม** |
| --- | --- | --- | --- |
| กลยุทธที่ 4.3.1.3 อนุรักษ์และฟื้นฟูย่าน (Districts) ตามผังพัฒนาพื้นที่เฉพาะที่สอดคล้องกับผังเมืองรวม หรือพิจารณาเพิ่มเติมในอนาคตที่มีอัตลักษณ์และพัฒนาพื้นที่ชุมชนอันมีความเป็นเอกลักษณ์ของในพื้นที่กรุงเทพมหานคร | ร้อยละความสำเร็จของคลองในพื้นที่กรุงเทพมหานคร  ได้รับการปรับภูมิทัศน์  เพื่อสร้างอัตลักษณ์ให้กับพื้นที่(ผลผลิต/ผลลัพธ์)  **พ.ศ. 2563 : -**  **พ.ศ. 2564 :** ระดับ 5  **พ.ศ. 2565 :** ระดับ 5 | **นิยาม**  **การปรับภูมิทัศน์คลอง** หมายถึง การฟื้นฟูและพัฒนาพื้นที่ตลอดแนวคลองเป้าหมายโดยมีเป้าหมายให้คลองและพื้นที่ริมคลองมีความสวยงาม สะอาด ปลอดภัย สอดคล้องกับบริบทของพื้นที่ สร้างความโดดเด่นเป็น อัตลักษณ์ ทั้งภูมิทัศน์ที่เป็นแหล่งธรรมชาติหรือสถานที่ที่ถูกสร้างขึ้น รวมถึงการบำรุงรักษาให้เกิดความยั่งยืนและพัฒนาต่อยอดเชิงพื้นที่เพื่อ ยกระดับคุณภาพชีวิตของประชาชน  **อัตลักษณ์** หมายถึง ผลรวมของลักษณะเฉพาะของสิ่งใดสิ่งหนึ่งที่โดดเด่น ซึ่งทำให้สิ่งนั้นเป็นสิ่งที่รู้จักหรือจำได้ (สามารถสร้างใหม่หรือเปลี่ยนแปลงหรือพัฒนาให้ดีขึ้นได้) เช่น การประดับ ตกแต่งต่าง ๆ สร้างพื้นที่ให้เกิดความเป็นเอกลักษณ์สอดคล้องกับแต่ละพื้นที่โดยใช้แนวทางการพัฒนาในรูปแบบ Tactical Urbanism, Urban Renewal เป็นต้น  **คลองเป้าหมาย** หมายถึง คลองเป้าหมายตามบัญชีคลอง  ของกรุงเทพมหานคร ครอบคลุมพื้นที่ 50 เขต (เอกสารแนบ 1)  **Tactical Urbanism** หมายถึง การพัฒนาเมืองหรือชุมชนโดยการเปลี่ยนแปลงบริเวณรกร้างหรือมีบรรยากาศแห้งแล้งเช่น ถนน ทางเท้า กำแพง สนามเด็กเล่น แหล่งเสื่อมโทรม ให้กลายเป็นพื้นที่หรือย่านสร้างสรรค์ มีชีวิตชีวา และน่าอยู่มากขึ้นโดยการตกแต่งหรือก่อสร้างในต้นทุนต่ำ เน้นการมีส่วนร่วมและใช้แรงงานสองมือของคนในชุมชนเป็นหลัก  **การฟื้นฟูเมือง (Urban Renewal)** เป็นการปรับปรุงฟื้นฟูเมืองหรือส่วน ของเมืองที่เสื่อมโทรมด้วยกาลเวลาหรือปัจจัยอื่นให้มีชีวิตชีวาขึ้นใหม่โดยดำเนินการด้านกายภาพ เศรษฐกิจ สังคม ให้สอดคล้องกัน ซึ่งการดำเนินการมีผลต่อการสร้างงานและทำให้สภาพแวดล้อมของเมืองดีขึ้น  ทั้งนี้ขอบเขตการดำเนินการของหน่วยงานที่เกี่ยวข้องประกอบด้วย  **ภารกิจของหน่วยงาน/ส่วนราชการฯ ที่เกี่ยวข้อง**  **ภารกิจส่วนที่ 1 จัดทำแผนปฏิบัติการ (Action Plan) การปรับภูมิทัศน์คลองของหน่วยงาน และดำเนินงานตามแผนฯ (คะแนนร้อยละ 80)**  **1. สำนักการระบายน้ำ**  1.1 จัดประชุมหารือร่วมกับทุกหน่วยงานที่เกี่ยวข้อง และสร้างช่องทางการประสานงานสำหรับผู้รับผิดชอบหลัก/ผู้แทนของหน่วยงานที่เกี่ยวข้อง  1.2 ทบทวนแผนการปรับภูมิทัศน์คลองในพื้นที่กรุงเทพมหานคร  โดยระบุค่าเป้าหมายและโครง/กิจกรรมที่จะดำเนินการในแต่ละปี  1.3 จัดทำแผนปฏิบัติการ (Action Plan) การปรับภูมิทัศน์คลองภาพรวมในพื้นที่กรุงเทพมหานครในปีที่ประเมิน  1.4 จัดสิ่งอำนวยความสะดวกในการสำรวจและตรวจสอบพื้นที่คลอง และให้การสนับสนุนเครื่องจักรกลต่าง ๆ แก่หน่วยงานที่เกี่ยวข้อง  1.5 ฟื้นฟู บำรุงรักษาสภาพคลอง ตรวจสอบและบำรุงรักษาอุปกรณ์และสิ่งปลูกสร้างในความรับผิดชอบตามแนวคลองให้อยู่ในสภาพพร้อมใช้งานและประสานหน่วยงานที่เกี่ยวข้องเข้าดำเนินการกรณีอยู่ในความรับผิดชอบของหน่วยงานอื่น  1.6 คัดเลือกพื้นที่หรือย่านสำคัญริมคลองพัฒนาต่อยอดเชิงพื้นที่เพื่อยกระดับคุณภาพชีวิตของประชาชน โดยประสานหน่วยงานที่เกี่ยวข้องร่วมดำเนินการพัฒนาสถานที่ จัดทำข้อมูล และจัดกิจกรรมเพื่อการส่งเสริมเศรษฐกิจและเป็นแหล่งเรียนรู้วิถีคลอง อย่างน้อย 1 พื้นที่ โดยประสานสำนักวัฒนธรรม กีฬา และการท่องเที่ยว จัดให้มีกิจกรรมทางเศรษฐกิจจากการท่องเที่ยว วัฒนธรรม กีฬา และนันทนาการที่สอดคล้องกับวิถีชีวิตคลอง  1.7 จัดลำดับความสำคัญของโครงการ/กิจกรรมที่หน่วยงานระดับสำนักและสำนักงานเขตได้นำเสนอเพื่อการพัฒนาเพิ่มเติมเชิงพื้นที่ในการปรับภูมิทัศน์คลอง เมื่อปีงบประมาณ พ.ศ. 2564 - 2565 และประสานหน่วยงานที่เกี่ยวข้องเพื่อผลักดันโครงการ/กิจกรรมสู่การปฏิบัติ  1.8 ให้คะแนนผลการดำเนินงานตามภารกิจส่วนที่ 1 ของหน่วยงานตามตัวชี้วัดที่กำหนด  1.9 จัดทำหลักเกณฑ์การประเมินผลและให้คะแนนการปรับภูมิทัศน์คลองในภาพรวมของภารกิจส่วนที่ 2 (ร้อยละ 20) อย่างน้อยตามหลักเกณฑ์ (เอกสารแนบ 2) โดยให้ประชาชนมีส่วนร่วมในการให้คะแนน ดังนี้  1) แต่งตั้งคณะกรรมการลงพื้นที่ตรวจสอบและให้คะแนน (ร้อยละ 10)  2) ความพึงพอใจของประชาชน (ร้อยละ 10) โดยประสานสำนักงานประชาสัมพันธ์ จัดทำสื่อประชาสัมพันธ์เกี่ยวกับกิจกรรมการปรับภูมิทัศน์คลองผ่านสื่อในรูปแบบต่าง ๆ เช่น YouTube, Facebook เป็นต้น เพื่อเผยแพร่ข้อมูลข่าวสารให้ประชาชนรับรู้การดำเนินกิจกรรมของกรุงเทพมหานครเป็นรายพื้นที่เป้าหมายของแต่ละสำนักงานเขต และประเมินผลความพึงพอใจของประชาชนต่อผลของกิจกรรมในพื้นที่เป้าหมาย  1.10 จัดทำรายงานผลการดำเนินงานตามแผนปฏิบัติการ(Action Plan) การปรับภูมิทัศน์คลองในพื้นที่กรุงเทพมหานคร พร้อมจัดทำสรุปโครงการ/กิจกรรมตามข้อเสนอแนะการพัฒนาเพิ่มเติม เสนอผู้บริหารกรุงเทพมหานครรับทราบ และสรุปผลคะแนนส่งสำนักยุทธศาสตร์และประเมินผล ภายในวันที่ 30 กันยายน 2566  **2. สำนักการโยธา**  2.1 เข้าร่วมประชุมและกิจกรรมตามที่สำนักการระบายน้ำกำหนด  2.2 จัดทำแผนปฏิบัติการ (Action Plan) การปรับภูมิทัศน์คลองในส่วนภารกิจของสำนักการโยธา ส่งสำนักการระบายน้ำ  2.3 สำรวจและออกแบบตามหลักอารยสถาปัตย์ (Universal Design)และจัดสิ่งอำนวยความสะดวกแก่ประชาชนตามแนวคลอง พื้นที่หรือย่านริมคลอง และสะพานข้ามคลอง (เพิ่มเติม) ตามแนวคลองเป้าหมาย ได้แก่  1) สะพานข้ามคลองลำผักชี ถนนเทพรักษ์ พื้นที่เขตบางเขน  2) สะพานข้ามคลองบางซื่อ ถนนรัชดาภิเษก พื้นที่เขตห้วยขวาง  3) สะพานข้ามคลองสามเสนใน ถนนเพชรอุทัย พื้นที่เขตห้วยขวาง  กรณีใช้งบประมาณให้ระบุโครงการ/กิจกรรมพร้อมรายละเอียดของรูปแบบและแบบประมาณราคาเตรียมขอจัดสรรงบประมาณในปีถัดไป  2.4 ดำเนินงานโครงการ/กิจกรรมตามที่ได้นำเสนอเพื่อการพัฒนาเพิ่มเติมเชิงพื้นที่ในการปรับภูมิทัศน์คลอง เมื่อปีงบประมาณ พ.ศ. 2564 - 2565 กรณีไม่ได้รับการจัดสรรงบประมาณให้ดำเนินการจัดทำคำของบประมาณของหน่วยงานในปีถัดไป  2.5 ปรับปรุงและพัฒนาเส้นทางสัญจรเข้าสู่ท่าเทียบเรือตามนโยบายกรุงเทพเดินได้พัฒนาทางเท้า 1,000 กม.(P026), เลียบคลองเดินได้ปั่นปลอดภัย (P028)  2.6 ร่วมดำเนินการพัฒนาพื้นที่ตาม ข้อ 1.5  2.7 ตรวจสอบและบำรุงรักษาสะพานข้ามคลองให้อยู่ในสภาพพร้อมใช้งาน กรณีใช้งบประมาณให้ระบุโครงการ/กิจกรรมพร้อมรายละเอียดของรูปแบบและแบบประมาณราคาเตรียมขอจัดสรรงบประมาณ  2.8 จัดทำรายงานผลการดำเนินงานการปรับภูมิทัศน์คลองตามภารกิจที่กำหนดไว้ในแผนปฏิบัติการ (Action Plan) และจัดทำข้อเสนอแนะการพัฒนาเพิ่มเติมจากการดำเนินงานพร้อมเสนอโครงการ/กิจกรรมเพื่อการพัฒนาในส่วนภารกิจที่รับผิดชอบส่งให้สำนักการระบายน้ำภายในวันที่ 15กันยายน 2566  **3. สำนักการจราจรและขนส่ง**  3.1 เข้าร่วมประชุมและกิจกรรมตามที่สำนักการระบายน้ำกำหนด  3.2 จัดทำแผนปฏิบัติการ (Action Plan) การปรับภูมิทัศน์คลองในส่วนภารกิจของสำนักการจราจรและขนส่ง ส่งสำนักการระบายน้ำ  3.3 จัดทำแผนและพัฒนาเส้นทางการสัญจร (ทางเท้า ทางจักรยาน เส้นทางเดินเรือ) จุดเชื่อมต่อการเดินทาง ติดตั้งระบบกล้อง CCTV ป้ายบอกทาง และเครื่องหมายจราจร (เพิ่มเติม) ตามแนวคลองเป้าหมาย กรณีใช้งบประมาณให้ระบุโครงการ/กิจกรรมพร้อมรายละเอียดของรูปแบบและแบบประมาณราคาเตรียมขอจัดสรรงบประมาณ  3.4 ดำเนินงานโครงการ/กิจกรรมตามที่ได้นำเสนอเพื่อการพัฒนาเพิ่มเติมเชิงพื้นที่ในการปรับภูมิทัศน์คลอง เมื่อปีงบประมาณ พ.ศ. 2564 - 2565 กรณีไม่ได้รับการจัดสรรงบประมาณให้ดำเนินการจัดทำคำของบประมาณของหน่วยงานในปีถัดไป  3.5 ร่วมดำเนินการพัฒนาพื้นที่ตาม ข้อ 1.5  3.6 ตรวจสอบ และบำรุงรักษาอุปกรณ์ในความรับผิดชอบ (สายสาธารณูปโภค กล้อง CCTV และป้ายบอกทาง) บริเวณท่าเทียบเรือ ทางจักรยานและทางเดินริมคลองให้อยู่ในสภาพพร้อมใช้งาน  3.7 จัดทำรายงานผลการดำเนินงานการปรับภูมิทัศน์คลองตามภารกิจที่กำหนดไว้ในแผนปฏิบัติการ (Action Plan) ส่งให้สำนักการระบายน้ำภายในวันที่ 15 กันยายน 2566  **4. สำนักการวางผังและพัฒนาเมือง**  4.1 ร่วมกิจกรรมตามที่สำนักการระบายน้ำกำหนด  4.2 จัดทำแผนปฏิบัติการ (Action Plan) การปรับภูมิทัศน์คลองในส่วนภารกิจของสำนักการวางผังและพัฒนาเมือง ส่งสำนักการระบายน้ำ  4.3 ศึกษา พิจารณาคัดเลือกพื้นที่หรือย่านที่มีความสำคัญตามแนวคลอง เพื่ออนุรักษ์ ฟื้นฟูและพัฒนาพื้นที่ที่มีความสำคัญเช่น พื้นที่ทางประวัติศาสตร์และ/หรือพื้นที่อนุรักษ์ชนบทและเกษตรกรรม เป็นต้น โดยไม่ซ้ำกับพื้นที่/ย่านเดิมในปี พ.ศ. 2565 อย่างน้อย 1 แห่ง พร้อมจัดทำรายละเอียด ดังนี้  4.3.1 จัดทำข้อเสนอแนะชี้นำแนวทางการพัฒนาพื้นที่เพื่อการนำพื้นที่ไปใช้ให้เกิดประโยชน์ทางเศรษฐกิจและการเรียนรู้ อย่างน้อยมีเนื้อหาประกอบด้วย Design Guideline  4.3.2 จัดทำรายละเอียดแผนที่มรดกทางวัฒนธรรมในพื้นที่หรือย่านที่สำคัญตามที่ได้รับการศึกษา เพื่อให้สามารถนำข้อมูลไปใช้พัฒนาต่อยอดในการจัดกิจกรรมส่งเสริมเศรษฐกิจและการเรียนรู้หรือเพื่อการพัฒนาเมืองต่อไป  4.4 จัดทำรายงานผลการดำเนินงานการปรับภูมิทัศน์คลองตามภารกิจที่กำหนดไว้ในแผนปฏิบัติการ (Action Plan) ส่งให้สำนักการระบายน้ำภายในวันที่ 15 กันยายน 2566  **5. สำนักงานเขต**  5.1 เข้าร่วมประชุมและกิจกรรมตามที่สำนักการระบายน้ำกำหนด  5.2 จัดทำแผนปฏิบัติการ (Action Plan) การปรับภูมิทัศน์คลองในส่วนภารกิจของสำนักงานเขต ส่งสำนักการระบายน้ำ  5.3 ตรวจสอบและบำรุงรักษาอุปกรณ์และสถานที่ในความรับผิดชอบบริเวณสถานที่พักผ่อนริมคลอง จุดชมวิวทิวทัศน์/จุดเช็คอิน (Check in) บริเวณสะพานข้ามคลอง ให้อยู่ในสภาพพร้อมใช้งาน เช่น ป้ายอำนวยความสะดวก (ชื่อแหล่งน้ำ,ประวัติศาสตร์พื้นที่ ฯลฯ) ป้ายประดับต่าง ๆ ไม้ดอกไม้ประดับ ไฟฟ้าส่องสว่าง ราวกันตกริมคลอง สะพานข้ามคลอง และอุปกรณ์อื่น ๆ ที่เกี่ยวข้อง  5.4 คัดเลือกอย่างน้อย 1 พื้นที่ บริเวณคลองสายหลักหรือคลองสาขา โดยเป็นพื้นที่ริมคลอง สะพานข้ามคลอง หรือพื้นที่อื่น ๆ  ที่มีความเหมาะสม ซึ่งเป็นพื้นที่เดิม (คลองเป้าหมายที่ได้ดำเนินการในปีที่ผ่านมา) หรือพื้นที่ใหม่ เพื่อดำเนินการพัฒนาให้เกิดความเป็นอัตลักษณ์ที่โดดเด่น และพัฒนาเป็นสถานที่พักผ่อนริมคลอง จุดชมวิวทิวทัศน์  จุดเช็คอิน (Check in)  5.5 บริหารจัดการขยะอย่างเป็นระบบในพื้นที่ตามแนวคลองเพื่อไม่ให้ประชาชนทิ้งขยะลงคลอง เช่น การกำหนดจุดทิ้งขยะ นัดทิ้ง - นัดเก็บขยะชิ้นใหญ่ การเก็บขนขยะ และการตั้งจุด “ทิ้ง จับ ปรับ” เป็นต้น  5.6 รณรงค์ประชาสัมพันธ์สร้างความรู้ความเข้าใจและสร้างความตระหนักรู้ถึงความสำคัญและให้เกิดการมีส่วนร่วมของประชาชนและสถานประกอบการในการแก้ไขปัญหาสิ่งแวดล้อมตามแนวคลอง อย่างน้อยครอบคลุมประเด็นต่อไปนี้  1) การคัดแยกขยะมูลฝอยตามแนวทาง “ไม่เทรวม”  2) การนำขยะเศษอาหารทำเป็นปุ๋ยอินทรีย์  3) การนำสิ่งของที่ใช้แล้วกลับมาใช้ใหม่ (Reuse and Recycle)  4) การจัดการน้ำเสียชุมชน  5) การกำจัดไขมันก่อนทิ้งลงท่อระบายน้ำ  6) การสร้างความเข้าใจในการเตรียมการจัดเก็บค่าบริการบำบัดน้ำเสียและค่าธรรมเนียมการเก็บขนมูลฝอย  5.7 สร้างภาคีเครือข่าย และส่งเสริมกิจกรรมให้ประชาชนในพื้นที่มีส่วนร่วมในการพัฒนาคลอง ผ่านระบบเครือข่ายสังคมออนไลน์ (Social Network)  5.8 จัดทำข้อเสนอแนะการพัฒนาเพิ่มเติมจากการดำเนินงานพร้อมเสนอโครงการ/กิจกรรมเพื่อการพัฒนาในส่วนภารกิจที่รับผิดชอบ และจัดทำรายงานผลการดำเนินงานการปรับภูมิทัศน์คลองตามภารกิจที่กำหนดไว้ในแผนปฏิบัติการ (Action Plan) ส่งให้สำนักการระบายน้ำภายในวันที่ 15 กันยายน 2566  **ภารกิจส่วนที่ 2 ผลการประเมินภาพรวม (คะแนนร้อยละ 20)**  สำนักการระบายน้ำประเมินผลภาพรวม ประกอบด้วย  1. ผลการประเมินในรูปแบบคณะกรรมการ โดยให้คะแนนตามหลักเกณฑ์ขององค์ประกอบภาพรวมการปรับภูมิทัศน์คลองในพื้นที่กรุงเทพมหานคร (ร้อยละ 10)  2. ผลคะแนนเฉลี่ยจากความคิดเห็นของภาคประชาสังคมต่อการปรับภูมิทัศน์คลองในพื้นที่กรุงเทพมหานคร (ร้อยละ 10)  **ค่าเป้าหมาย**  -ร้อยละ 100  **วิธีคำนวณ/วัดผลการดำเนินงาน/สูตรคำนวณ**  นับจากผลรวมของความสำเร็จการดำเนินงานตามภารกิจ  ส่วนที่ 1 - 2 โดยแบ่งเป็น  1. ภารกิจส่วนที่ 1 คะแนนร้อยละ 80  2. ภารกิจส่วนที่ 2 คะแนนร้อยละ 20  รวม คะแนนร้อยละ 100  (ยกเว้น สำนักการวางผังและพัฒนาเมืองวัดผลฯ เฉพาะส่วนภารกิจที่ 1 เท่านั้น)  **วิธีเก็บข้อมูล/หลักฐาน**  1. แผนการปรับภูมิทัศน์คลองภาพรวมของกรุงเทพมหานคร  ๒. Action Plan ของแต่ละหน่วยงาน  ๓. รายละเอียดโครงการ/กิจกรรม  ๔. รายงานผลการดำเนินงานปรับภูมิทัศน์คลองภาพรวมของกรุงเทพมหานคร  5. รายงานผลการดำเนินงานปรับภูมิทัศน์คลองของแต่ละหน่วยงาน  ๕. ผลสรุปคะแนนรายหน่วยงานและคะแนนภาพรวม  6. รายละเอียดและข้อเสนอการพัฒนาเพิ่มเติมของแต่ละหน่วยงาน | โครงการการปรับปรุงภูมิทัศน์คลองสายหลักหรือคลองสาขาให้สอดคล้องกับเอกลักษณ์ของพื้นที่ (ไม่ใช้งบประมาณ)(ดำเนินการ) (ฝ่ายโยธา) |

**เกณฑ์การให้คะแนน ตัวชี้วัด** ร้อยละความสำเร็จของคลองในพื้นที่กรุงเทพมหานครได้รับการปรับภูมิทัศน์เพื่อสร้างอัตลักษณ์ให้กับพื้นที่(ผลผลิต/ผลลัพธ์)

**ภารกิจส่วนที่ 1 (คะแนนร้อยละ 80) จัดทำแผนปฏิบัติการ (Action Plan) และดำเนินงานตามแผนฯ สำนักงานเขต**

| **ระดับความสำเร็จ** | **เกณฑ์ร้อยละความสำเร็จ** | **วิธีวัดผลการดำเนินงาน** | **คะแนนที่ได้รับ** |
| --- | --- | --- | --- |
| 5 | 100 | - จัดทำรายงานผลการดำเนินงานการปรับภูมิทัศน์คลองตามภารกิจที่กำหนดไว้ในแผนปฏิบัติการ (Action Plan) ของสำนักงานเขต และจัดทำข้อเสนอแนะการพัฒนาเพิ่มเติมจากการดำเนินงานพร้อมเสนอโครงการ/กิจกรรม ส่งให้สำนักการระบายน้ำภายในวันที่ 15 กันยายน 2566  - มีการขับเคลื่อนภารกิจตามแผนปฏิบัติการ (Action Plan) ในภารกิจส่วนที่ 1 ครบถ้วน  โดยเห็นผลเป็นรูปธรรมชัดเจนในระดับผลลัพธ์/ผลสัมฤทธิ์ (Outcome) | 80 คะแนน |
| 4 | 90 | - จัดทำรายงานผลการดำเนินงานการปรับภูมิทัศน์คลองตามภารกิจที่กำหนดไว้ในแผนปฏิบัติการ (Action Plan) ของสำนักงานเขต ส่งให้สำนักการระบายน้ำภายในวันที่ 15 กันยายน 2566  - ร่วมดำเนินภารกิจตามพื้นที่เป้าหมาย (กรณีพื้นที่หรือย่านที่ได้รับการคัดเลือก ตามข้อ 1.5 อยู่ในพื้นที่ความรับผิดชอบ) | 70 คะแนน |
| 3 | 80 | - มีการขับเคลื่อนภารกิจตามแผนปฏิบัติการ (Action Plan) ในภารกิจส่วนที่ 1 ครบถ้วน | 60 คะแนน |
| 2 | 70 | - มีการตรวจสอบและบำรุงรักษาอุปกรณ์และสถานที่ในความรับผิดชอบบริเวณสถานที่พักผ่อนริมคลอง  จุดชมวิวทิวทัศน์/จุดเช็คอิน (Check in) ให้อยู่ในสภาพพร้อมใช้งาน  - มีผลสรุปการคัดเลือกพื้นที่บริเวณคลองสายหลักหรือคลองสาขาอย่างน้อย 1 พื้นที่เพื่อดำเนินการพัฒนาให้เกิดความเป็นอัตลักษณ์ที่โดดเด่น และพัฒนาเป็นสถานที่พักผ่อนริมคลอง จุดชมวิวทิวทัศน์ จุดเช็คอิน (Check in) ของสำนักงานเขต | 50 คะแนน |
| 1 | 60 | - จัดทำแผนปฏิบัติการ (Action Plan) การปรับภูมิทัศน์คลองในพื้นที่ของสำนักงานเขต  โดยมีค่าเป้าหมายทั้งในระดับผลผลิต (Output) และผลลัพธ์/ผลสัมฤทธิ์ (Outcome)  โครงการ/กิจกรรมที่ขับเคลื่อนภารกิจครบถ้วนตามคำนิยาม (ข้อ 5.1 - 5.8) ส่งสำนักการระบายน้ำ  - เข้าร่วมการประชุมและกิจกรรมตามที่สำนักการระบายน้ำกำหนด  (\*หากไม่ดำเนินการในระดับที่ 1 จะไม่วัดความสำเร็จในระดับที่ 2 - 5) | 40 คะแนน |

**หมายเหตุ** การปรับลดคะแนน

**-** กรณีหน่วยงานส่งแผนปฏิบัติการ (Action Plan) และรายงานผลการดำเนินงานตามแผนฯ ล่าช้ากว่ากำหนด ปรับลด 5 คะแนน

- กรณีหน่วยงานเข้าร่วมการประชุมและกิจกรรมตามที่สำนักการระบายน้ำกำหนดไม่ครบถ้วน ปรับลด 2 คะแนน

**เกณฑ์การให้คะแนน “**ร้อยละความสำเร็จของคลองในพื้นที่กรุงเทพมหานครได้รับการปรับภูมิทัศน์ให้สอดคล้องกับเอกลักษณ์ของพื้นที่**”**

**ส่วนภารกิจที่ 1 + ส่วนภารกิจที่ 2**

| **ระดับความสำเร็จ** | **ร้อยละความสำเร็จ** | **การดำเนินงาน** | **คะแนนที่ได้รับ** |
| --- | --- | --- | --- |
| - | 100 | ผลคะแนนการดำเนินงานรวมของภารกิจส่วนที่ 1 - 2 เท่ากับ 91 - 100 | 10 คะแนน |
| - | 90 | ผลคะแนนการดำเนินงานรวมของภารกิจส่วนที่ 1 - 2 เท่ากับ 81 - 90 | 8 คะแนน |
| - | 80 | ผลคะแนนการดำเนินงานรวมของภารกิจส่วนที่ 1 - 2 เท่ากับ 71 - 80 | 6 คะแนน |
| - | 70 | ผลคะแนนการดำเนินงานรวมของภารกิจส่วนที่ 1 - 2 เท่ากับ 61 - 70 | 4 คะแนน |
| - | 60 | ผลคะแนนการดำเนินงานรวมของภารกิจส่วนที่ 1 - 2 เท่ากับหรือต่ำกว่า 60 | 2 คะแนน |

หมายเหตุ เกณฑ์การให้คะแนนของสำนักการวางผังและพัฒนาเมืองให้คำนวณคะแนนที่ได้รับในภารกิจส่วนที่ 1 เป็นน้ำหนักคะแนนของตัวชี้วัดแต่ละระดับ



| **ลำดับที่** | **รายชื่อคลอง** | **ความยาว (เมตร)** | **พื้นที่เขต** |
| --- | --- | --- | --- |
| 1 | คลองคูเมืองเดิม | 2,400 | พระนคร |
| 2 | คลองรอบกรุง (โอ่งอ่าง - บางลำภู) | 3,450 | พระนคร, สัมพันธวงศ์, ป้อมปราบศัตรูพ่าย |
| 3 | คลองผดุงกรุงเกษม | 5,400 | พระนคร, ดุสิต, ป้อมปราบศัตรูพ่าย, สัมพันธวงศ์, บางรัก, ปทุมวัน |
| 4 | คลองมหานาค | 1,250 | ป้อมปราบศัตรูพ่าย |
| 5 | คลองประเวศบุรีรมย์ | 26,470 | ประเวศ, ลาดกระบัง |
| 6 | คลองบางหลวง (คลองบางกอกใหญ่) | 3,940 | บางกอกใหญ่, ภาษีเจริญ |
| 7 | คลองชักพระ | 5,180 | ตลิ่งชัน, บางกอกน้อย |
| 8 | คลองบางพระครู | 1,300 | บางพลัด |
| 9 | คลองภาษีเจริญ | 15,390 | บางแค, ภาษีเจริญ, หนองแขม |
| 10 | คลองด่าน | 2,100 | จอมทอง |
| 11 | คลองแสนแสบ | 45,450 | ดุสิต, ราชเทวี, ปทุมวัน ห้วยขวาง, วัฒนา, บางกะปิ, สวนหลวง, บึงกุ่ม, สะพานสูง, คันนายาว, มีนบุรี, คลองสามวา, หนองจอก, วังทองหลาง |
| 12 | คลองช่องนนทรี | 4,535 | บางรัก, ยานนาวา, สาทร |
| 13 | คลองสามเสน | 6,772 | ห้วยขวาง, ดุสิต, พญาไท, ราชเทวี |
| 14 | คลองสวนหลวง | 1,850 | ปทุมวัน |
| 15 | คลองพระโขนง | 9,850 | คลองเตย, วัฒนา, สวนหลวง40 |
| 16 | คลองเคล็ด | 6,350 | ประเวศ, บางนา, พระโขนง, สวนหลวง |
| 17 | คลองสองต้นนุ่น | 9,800 | มีนบุรี, ลาดกระบัง |
| 18 | คลองสมเด็จเจ้าพระยา | 2,510 | คลองสาน, ธนบุรี |
| 19 | คลองมอญ | 4,035 | บางกอกใหญ่ |
| 20 | คลองพิทยาลงกรณ์ | 5,000 | บางขุนเทียน |
| 21 | คลองราษฎร์บูรณะ | 4,200 | ราษฎร์บูรณะ, ทุ่งครุ |
| 22 | คลองบางซี่อ | 7,696 | ห้วยขวาง, ดินแดง, ดุสิต, พญาไท, บางซื่อ, จตุจักร |
| 23 | คลองตัน | 3,700 | วัฒนา, สวนหลวง |
| 24 | คลองบางระมาด | 9,400 | ตลิ่งชัน, ทวีวัฒนา |
| 25 | คลองดาวคะนอง | 2,580 | จอมทอง, ราษฎร์บูรณะ |
| 26 | คลองบางยี่ขัน | 2,500 | บางพลัด |
| 27 | คลองบางปะแก้ว | 2,830 | จอมทอง, ราษฎร์บูรณะ |
| 28 | คลองลาดพร้าว | 12,500 | สายไหม, ดอนเมือง, หลักสี่, บางเขน, จตุจักร, ลาดพร้าว, ห้วยขวาง, วังทองหลาง |
| 29 | คลองสามวา | 11,800 | คลองสามวา |
| 30 | คลองเปรมประชากร | 22,843 | ดุสิต,บางซื่อ,จตุจักร,หลักสี่, ดอนเมือง |
| 31 | คลองบางพรม | 12,040 | ตลิ่งชัน, ทวีวัฒนา |
| 32 | คลองบางเชือกหนัง | 12,540 | บางแค, ภาษีเจริญ |
| 33 | คลองสนามชัย | 19,790 | จอมทอง, บางขุนเทียน |
| 34 | คลองหัวกระบือ | 2,130 | บางขุนเทียน |
| 35 | คลองสวนหลวง 2 | 626 | บางคอแหลม |
| 36 | คลองบางแวก | 10,600 | บางแค, ภาษีเจริญ |
| 37 | คลองวัดสิงห์ | 1,700 | เขตบางบอน |
| 38 | คลองบางมด | 11,250 | จอมทอง, บางขุนเทียน, ทุ่งครุ |
| 39 | คลองขุนราชพินิจใจ | 12,370 | บางขุนเทียน |
| 40 | คลองเฉลิมชัยพัฒนา | 2,150 | บางขุนเทียน |
| 41 | คลองรางไผ่ | 2,040 | บางบอน |

**ภารกิจส่วนที่ 2 (คะแนนร้อยละ 20) ผลการประเมินภาพรวม** 

**องค์ประกอบการประเมินภาพรวมการปรับภูมิทัศน์คลอง**

**หลักเกณฑ์การประเมินและให้คะแนนการปรับภูมิทัศน์คลองในภาพรวมโดยภาคประชาสังคมมีส่วนร่วมในการประเมินให้คะแนน**

**บริเวณพื้นที่ที่ดำเนินการพัฒนาให้เกิดความเป็นอัตลักษณ์ที่โดดเด่น และพัฒนาเป็นสถานที่พักผ่อนริมคลอง จุดชมวิวทิวทัศน์ จุดเช็คอิน (Check in) อย่างน้อยประกอบด้วย**

| **เกณฑ์การประเมิน** | **คะแนนที่ได้** |
| --- | --- |
| **1. ด้านความสวยงาม (5 คะแนน)**  1.1 มีการสร้างจุดเช็คอิน Check in และจุดชมวิวทิวทัศน์ริมคลองที่เหมาะสม (สนข.) มี = 2 , ไม่มี = 0  1.2 มีการจัดสิ่งอำนวยความสะดวกริมคลองให้ประชาชนสามารถใช้เป็นสถานที่ผ่อนหย่อนใจได้ เช่น ที่นั่ง อ่างล้างมือ ฯลฯ (สนข.) มี = 1 , ไม่มี = 0  1.3 มีการติดตั้งป้ายอำนวยความสะดวกแก่ผู้มาเยือน (ป้ายบอกชื่อแหล่งน้ำ เส้นทาง ข้อมูลพื้นที่ แผนที่คลอง) (สจส., สนข.) มี = 1 , ไม่มี = 0  1.4 มีการปลูกต้นไม้สร้างความร่มรื่น/สวยงาม หรือตกแต่งไม้ดอกไม้ประดับให้มีความสวยงาม (สนข.) มี = 1 , ไม่มี = 0 |  |
| **2. ด้านความสะอาด (5 คะแนน)**  2.1 ไม่มีขยะชิ้นใหญ่ปรากฏให้เห็นในลำคลอง เช่น เก้ากี้ ที่นอน โซฟา กิ่งไม้ใหญ่ ฯลฯ (สนน., สนข.) มี = 0 , ไม่มี = 2  2.2 ไม่มีขยะปรากฏให้เห็นบริเวณทางเดินริมคลอง (สนน., สนข.) มี = 0 , ไม่มี = 1  2.3 คุณภาพน้ำในคลอง (สนน., สนข.) ไม่มีกลิ่นเหม็น = 1 , มีกลิ่นเหม็น = 0  2.4 ไม่มีสิ่งกีดขวางทางเดินริมคลอง (สนน., สนข.) ไม่มีสิ่งกีดขวาง = 1 , มีสิ่งกีดขวาง = 0 |  |
| **3. ด้านความปลอดภัย (5 คะแนน)**  3.1 มีไฟฟ้าส่องสว่างบริเวณทางเดินริมคลอง (สนย.,สนข.) อยู่ในสภาพพร้อมใช้งาน = 2 , ชำรุด = 0  3.2 อุปกรณ์และสิ่งปลูกสร้างริมคลอง ราวกันตกริมคลอง และสะพานข้ามคลอง (ถ้ามี) (สนย., สจส., สนข.) อยู่ในสภาพพร้อมใช้งาน = 5 , ชำรุด = 0 |  |
| **4. ด้านความโดดเด่นเป็นอัตลักษณ์ (5 คะแนน)**  4.1 มีการสร้างสัญลักษณ์หรือเรื่องเล่า (Story) เชื่อมโยงคลองในเชิงสร้างสรรค์ให้ประชาชนรู้จักหรือเป็นที่จดจำ (สนข.) มี = 3 , ไม่มี = 0  4.2 พื้นที่มีการใช้ประโยชน์ในการจัดกิจกรรมของประชาชนได้ (สนข.) มี = 2 , ไม่มี = 0 |  |

**องค์ประกอบที่ 3 ประสิทธิภาพในการดำเนินงานตามภารกิจเชิงพื้นที่เขต/กลุ่มเขต**

**ยุทธศาสตร์ที่** 2 การพัฒนาสิ่งแวดล้อมยั่งยืนและการเปลี่ยนแปลงสภาพภูมิอากาศ

**ยุทธศาสตร์ย่อยที่** 2.2 พื้นที่สีเขียวเพื่อสุขภาวะที่ดีและมีความยั่งยืนด้านสิ่งแวดล้อมตามมาตรฐานสากล

**เป้าประสงค์ที่** 2.2.3 กรุงเทพมหานครมีพื้นที่สีเขียวในรูปแบบสวนสาธารณะ/สวนหย่อมเพื่อการพักผ่อนหย่อนใจ ออกกำลังกาย และกิจกรรมนันทนาการ

| **ลำดับที่** | **ตัวชี้วัด** | **ค่าเป้าหมาย** | **หน่วยงานรับผิดชอบ** |
| --- | --- | --- | --- |
| 1 | ระดับความสำเร็จในการดำเนินการเพิ่มพื้นที่สีเขียวและเพิ่มต้นไม้ล้านต้นในพื้นที่กรุงเทพมหานคร | ระดับ 5  (ร้อยละ 100 ตามเป้าหมายการดำเนินการ) | ฝ่ายรักษาความสะอาดและสวนสาธารณะ |

| **กลยุทธ์**  (ตามแผนฯ ของหน่วยงาน) | **ตัวชี้วัดกลยุทธ์**  (ตามแผนฯ ของหน่วยงาน) | **นิยาม/คำอธิบายตัวชี้วัด** | **โครงการ/กิจกรรม** |
| --- | --- | --- | --- |
| กลยุทธ์ที่ 2.2.3.1 พัฒนาพื้นที่สีเขียวสำหรับพักผ่อน หย่อนใจและสร้างความร่มรื่นเพิ่มขึ้นกระจายทั่วในพื้นที่เพื่อสุขภาวะที่ดีของประชาชน | ระดับความสำเร็จในการดำเนินการเพิ่มพื้นที่สีเขียวและเพิ่มต้นไม้ล้านต้นในพื้นที่กรุงเทพมหานคร(ผลผลิต/ผลลัพธ์) | **นิยาม**  **การเพิ่มพื้นที่สีเขียว** หมายถึง การเพิ่มพื้นที่สาธารณะที่ประชาชนสามารถเข้าใช้ประโยชน์ได้  **การเพิ่มต้นไม้ล้านต้น** หมายถึง การปลูกต้นไม้ตามนโยบายของผู้ว่ากรุงเทพมหานคร ตามยุทธศาสตร์การปลูกไม้ 4 กลุ่ม ได้แก่  1) พื้นที่ขนาดใหญ่ สวนสาธารณะน้อย  2) พื้นที่ขนาดใหญ่ สวนสาธารณะมาก  3) พื้นที่ขนาดเล็ก สวนสาธารณะน้อย  4) พื้นที่ขนาดเล็ก สวนสาธารณะมาก  **ภารกิจของหน่วยงานที่เกี่ยวข้อง**  **สำนักสิ่งแวดล้อม**  1. กำหนดแผนการดำเนินงานการเพิ่มพื้นที่สีเขียวและเพิ่มต้นไม้ล้านต้นในพื้นที่กรุงเทพมหานคร  2. สนับสนุนการจัดการเพิ่มพื้นที่สีเขียวและเพิ่มต้นไม้ล้านต้นแผนการดำเนินงานการเพิ่มพื้นที่สีเขียวและเพิ่มต้นไม้ล้านต้นในพื้นที่กรุงเทพมหานคร  3. ติดตาม และผลักดันการดำเนินการตามนโยบายผู้ว่าราชการกรุงเทพมหานครและสรุปผลการดำเนินงาน  **สำนักงานเขต**  1. สำรวจพื้นที่เป้าหมายในการเพิ่มพื้นที่สีเขียวและเพิ่มต้นไม้ล้านต้นในพื้นที่รับผิดชอบ  2. ดำเนินการตามแผนการดำเนินงานการเพิ่มพื้นที่สีเขียวและเพิ่มต้นไม้ล้านต้นในพื้นที่กรุงเทพมหานคร  3. รายงานผลการดำเนินการตามรูปแบบที่กำหนด  **ค่าเป้าหมาย**  - ระดับ 5 (ร้อยละ 100 ตามเป้าหมายการดำเนินการ)  **วิธีคำนวณ**  1. จำนวนต้นไม้ที่ดำเนินการปลูกแล้วเสร็จ หาร จำนวนต้นไม้ตามเป้าหมายยุทธศาสตร์การปลูกไม้ที่กำหนดในปี 2566 คูณ 100  2. จำนวนการเพิ่มพื้นที่สีเขียวที่ดำเนินการแล้วเสร็จ หาร จำนวนการเพิ่มพื้นที่สีเขียวตามเป้าหมายที่กำหนดในปี 2566 คูณ 100  3. นำผลการดำเนินการตามข้อ 1 และ ข้อ 2 มาเฉลี่ยรวมกัน  **วิธีเก็บข้อมูล/หลักฐาน**  1. รายงานผลการดำเนินการ  2. สรุปผลการดำเนินการ | โครงการสร้างเครือข่ายความร่วมมือในการพัฒนาพื้นที่สีเขียวในเมือง  (ไม่ใช้งบประมาณ) (ดำเนินการ) (ฝ่ายรักษาความสะอาดฯ) |

**หน่วยงานที่เกี่ยวข้อง สำนักงานเขต** (มติคณะกรรมการอำนวยการเจาจราตกลงการประเมินผลการปฏิบัติราชการฯ ในการประชุมครั้งที่ 2/2565 เมื่อวันที่ 9 ธันวาคม

2565 กำหนดให้อยู่ในองค์ประกอบที่ 3 ค่าน้ำหนักคะแนนเท่ากับ 20 คะแนน

**เกณฑ์การให้คะแนน ตัวชี้วัด** “ระดับความสำเร็จในการดำเนินการเพิ่มพื้นที่สีเขียวและเพิ่มต้นไม้ล้านต้นในพื้นที่กรุงเทพมหานคร”

| **ระดับความสำเร็จ** | **เกณฑ์ร้อยละความสำเร็จ** | **วิธีวัดผลการดำเนินงาน** | **คะแนนที่ได้รับ** |
| --- | --- | --- | --- |
| 5 | ร้อยละ 100 | ดำเนินการเพิ่มพื้นที่สีเขียวและปลูกต้นไม้ได้ร้อยละ 90 ขึ้นไป ของเป้าหมายรายเขตที่กำหนด | 20 คะแนน |
| 4 | ร้อยละ 80 | ดำเนินการเพิ่มพื้นที่สีเขียวและปลูกต้นไม้ได้ร้อยละ 80 ขึ้นไป ของเป้าหมายรายเขตที่กำหนด | 16 คะแนน |
| 3 | ร้อยละ 60 | ดำเนินการเพิ่มพื้นที่สีเขียวและปลูกต้นไม้ได้ร้อยละ 70 ขึ้นไป ของเป้าหมายรายเขตที่กำหนด | 12 คะแนน |
| 2 | ร้อยละ 40 | ดำเนินการเพิ่มพื้นที่สีเขียวและปลูกต้นไม้ได้ร้อยละ 60 ขึ้นไป ของเป้าหมายรายเขตที่กำหนด | 8 คะแนน |
| 1 | ร้อยละ 20 | ดำเนินการเพิ่มพื้นที่สีเขียวและปลูกต้นไม้ได้น้อยกว่าร้อยละ 60 ของเป้าหมายรายเขตที่กำหนด | 4 คะแนน |

1. สำนักบริหารการทะเบียน กรมการปกครอง กระทรวงมหาดไทย  
   2สำนักงานสถิติแห่งชาติ กระทรวงดิจิทัลเพื่อเศรษฐกิจและสังคม : รายงานสรุปผลที่สำคัญ ประชากรแฝงในประเทศไทย พ.ศ. 2564 (https://www.nso.go.th/sites/2014/DocLib13/ด้านสังคม/สาขาประชากร/ประชากรแฝง/2564/summary\_64.pdf) [↑](#footnote-ref-0)